open-index/open-wikipedia-markdown huggingface dataset:
Moi Gómez

**Moisés Gómez Bordonado** (tuntud ka kui **Moi Gómez**; sündinud 23. juunil 1994 Rojaleses) on Hispaania jalgpallur, kes mängib ründava poolkaitsjana Hispaania kõrgliigaklubis Osasuna.

2010. aastal liitus ta Villarrealiga. Klubi põhimeeskonnas debüteeris ta 2011. aastal. Hooajal 2015–2016 mängis ta laenul Getafes. Seejärel liitus ta Sporting de Gijóniga, kus mängis kaks hooaega. 2018. aasta jaanuaris suundus ta laenule Hispaania esiliigaklubisse Huesca. Pärast seda, kui Huesca Hispaania kõrgliigasse tõusis, jäi Gómez Huescasse laenule ka hooajaks 2018–2019. 2019. aasta juulis naasis ta Villarreali, sõlmides klubiga nelja-aastase lepingu.

2022. aasta juulis sõlmis ta viieaastase lepingu Osasunaga.
Gerard Moreno

**Gerard Moreno Balagueró** (sündinud 7. aprillil 1992 Santa Perpètua de Mogodas) on Hispaania jalgpallur, kes mängib ründajana Hispaania kõrgliiga klubis Villarreal ja Hispaania jalgpallikoondises.

## Klubikarjäär
Ta liitus Villarrealiga esimest korda 2010. aastal. Klubi põhimeeskonnas debüteeris ta 2012. aastal. Hooajal 2013–2014 mängis ta laenul Hispaania esiliiga klubis Mallorca. Hooajal mängis ta taas Villarrealis. Seejärel liitus ta 2015. aastal Espanyoliga, kelle ridades mängis ta Hispaania kõrgliigas kokku kolm hooaega. Hooajal 2017–18 lõi ta Hispaania kõrgliigas 16 väravat.

2018. aasta juunis naasis Moreno Villarreali. Hooajal 2019–20 ta Hispaania kõrgliigas 18 väravat ja oli sellega sel hooajal enim väravaid Hispaania kõrgliigas löönud Hispaania mängija.

26. mail 2021 toimunud UEFA Euroopa Liiga hooaja 2020–21 finaalis lõi ta värava Manchester Unitedi vastu. Villarreal võitis lõpuks penaltiseeria järel. Samal hooajal lõi Moreno Hispaania kõrgliigas 23 väravat ning oli teist hooaega järjest resultatiivseim Hispaania mängija.

## Koondisekarjäär
Hispaania jalgpallikoondises tegi Moreno debüüdi 15. oktoobril 2019 EM-i valikmängus Rootsi vastu. Koondisekarjääri esimese värava lõi ta sama aasta 15. novembril EM-i valikmängus Malta vastu.

## Saavutused
;Villarreal
*UEFA Euroopa Liiga: 2020–21
Samuel Chukwueze

**Samuel Chimerenka Chukwueze** (sündinud 22. mail 1999 Umuahias) on Nigeeria jalgpallur, kes mängib äärepoolkaitsjana Itaalia kõrgliigaklubis AC Milan ja Nigeeria jalgpallikoondises.

2017. aastal liitus ta Hispaania klubiga Villarreal. Klubi põhimeeskonnas debüteeris ta 2018. aasta septembris.

2023. aasta juulis sõlmis ta viieaastase lepingu AC Milaniga.

2015. aastal tuli ta Nigeeria kuni 17-aastaste koondisega noorte maailmameistriks. Chukwueze lõi turniiril kokku kolm väravat.

Debüüdi Nigeeria jalgpallikoondises tegi Chukwueze 20. novembril 2018 sõprusmängus Uganda vastu. Koondisekarjääri esimese värava lõi ta 10. juulil 2019 Aafrika rahvaste karikavõistluste veerandfinaalis Lõuna-Aafrika Vabariigi vastu.

2022. aasta Aafrika rahvaste karikavõistluste teises alagrupimängus lõi ta värava Sudaani vastu.

## Viited
Javier Ontiveros

**Javier Ontiveros Parra** (sündinud 9. septembril 1997 Marbellas) on Hispaania jalgpallur, kes mängib äärepoolkaitsjana Hispaania kõrgliiga klubis Villarreal.

Ta alustas klubikarjääri Málagas, millega liitus 2010. aastal. Klubi põhimeeskonnas debüteeris ta 2015. aastal. Hooaja 2017–2018 teises pooles mängis ta laenul Hispaania esiliiga klubis Valladolidi Real.

2019. aasta augustis sõlmis Ontiveros viieaastase lepingu Villarrealiga.
Carlos Bacca

**Carlos Arturo Bacca Ahumada** (sündinud 8. septembril 1986 Puerto Colombias) on Colombia jalgpallur, kes mängib ründajana Hispaania kõrgliiga klubis Granada.

Ta alustas klubikarjääri 2007. aastal Colombia klubis Atlético Junior, kellega tuli 2010. aasta kevadhooajal ja 2011. aasta sügishooajal Colombia meistriks.

2011. aasta suundus ta Euroopasse, liitudes Belgia kõrgliiga klubiga Club Brugge. Hooajal 2012–13 lõi ta liigas 25 väravat, millega oli sel hooajal liiga suurim väravakütt. Samal hooajal valiti ta Belgia kõrgliiga hooaja parimaks mängijaks.

Seejärel mängis ta aastatel 2013–2015 Hispaania jalgpalliklubis Sevilla, kellega võitis kahel korral UEFA Euroopa Liiga, ja aastatel 2015–2017 Itaalia kõrgliiga klubis AC Milan, kellega võitis 2016. aastal Itaalia superkarika. 2017. aastal suundus ta laenule Villarreali, kellega sõlmis järgmisel hooajal püsiva lepingu. Hooajal 2020–21 võitis ta Villarreali Euroopa Liiga.

2021. aasta juulis sõlmis ta lepingu Granadaga.

Debüüdi Colombia jalgpallikoondises tegi Bacca 11. augustil 2010 sõprusmängus Boliivia vastu, lüües selles mängus ka koondisekarjääri esimese värava. Ta on kuulunud Colombia koondisse 2014. aasta maailmameistrivõistlustel, 2015. aasta Copa Américal, 2016. aasta Copa América Centenariol ja 2018. aasta maailmameistrivõistlustel.

## Saavutused
;Atlético Junior
*Categoría Primera A: 2010-I, 2011-II
;Sevilla
*UEFA Euroopa Liiga: 2013–14, 2014–15
;Milan
*Supercoppa Italiana: 2016
;Villareal
*UEFA Euroopa Liiga: 2020–21

## Välislingid
Yona Kosashvili

**Yona Kosashvili** (sündinud 3. juulil 1970 Thbilisis) on Iisraeli maletaja ja kirurg, rahvusvaheline suurmeister (1994). 

Kosashvili elab 1972. aastast Iisraelis. Ta töötab Rehovotis asuvas Kaplani Meditsiinikeskuses ortopeedia osakonna juhatajana ja professorina. 

Malesuurmeistriks sai ta 24-aastaselt 1994. aastal. Neli aastat varem oli ta FIDE-lt saanud rahvusvahelise meistri nimetuse. 1995. aastal kuulus Kosashvili maailmas saja tugevama maletaja hulka.

Kosashvili abiellus 1999. aastal naiste malesuurmeistri Sofia Polgáriga.

## Välislingid
*
*Yona Kosashvili FIDE andmebaasis
Elshan Moradi

**Elshan Moradi Abadi** (sündinud 22. mail 1985 Teheranis) on iraani päritolu Ameerika Ühendriikide maletaja, rahvusvaheline suurmeister (2005). 

Moradi sai suurmeistriks 20-aastaselt 2005. aastal. Aasta varem oli ta FIDE-lt saanud rahvusvahelise meistri nimetuse. 2001. aastal tuli ta Iraani malemeistriks. 

2017. aastast esindab Moradi rahvusvahelistel malevõistlustel Ameerika Ühendriike.

Ta on abielus naiste malesuurmeistri Sabina-Francesca Foisoriga.

## Välislingid
*
*Elshan Moradi FIDE andmebaasis
Ahmed Adly

**Ahmed Adly** (sündinud 18. veebruaril 1987 Kairos) on Egiptuse maletaja, rahvusvaheline suurmeister (2005). 

Adly sai suurmeistriks 18-aastaselt 2005. aastal. Neli aastat varem oli ta FIDE-lt saanud rahvusvahelise meistri nimetuse. Ta on kolmekordne Aafrika malemeister (2005, 2011, 2019). 2007. aastal tuli ta Jerevanis juunioride maailmameistriks.

## Välislingid
*
*Ahmed Adly FIDE andmebaasis
Hjörvar Steinn Grétarsson

**Hjörvar Steinn Grétarsson** (sündinud 29. mail 1993 Reykjavikis) on islandi maletaja, rahvusvaheline suurmeister (2013). 

Suurmeistriks sai ta 20-aastaselt 2013. aastal. Aasta varem oli ta FIDE-lt saanud rahvusvahelise meistri nimetuse. 

Grétarsson on mänginud Islandi võistkonna koosseisus neljal maleolümpial (2010–2016).

## Välislingid
*
*Hjörvar Steinn Grétarsson FIDE andmebaasis
Helgi Grétarsson

**Helgi Dagbjartur Áss Grétarsson** (sündinud 18. veebruaril 1977 Reykjavikis) on islandi maletaja, rahvusvaheline suurmeister (1994). 

Helgi Grétarsson tuli 17-aastaselt 1994. aastal Brasiilias Matinhoses juunioride maailmameistriks. Tiitliga kaasnes FIDE suurmeistri nimetus. 

Ta on abielus naiste malesuurmeistri Lenka Ptácníkovága.

## Välislingid
*Helgi Grétarsson FIDE andmebaasis
Bartosz Soćko

**Bartosz Soćko** (sündinud 10. novembril 1978 Piasecznos) on poola maletaja ja maletreener, rahvusvaheline suurmeister (1999), FIDE vanemtreener (2015). 

Soćko sai suurmeistriks 21-aastaselt 1999. aastal. Neli aastat varem oli ta FIDE-lt saanud rahvusvahelise meistri nimetuse. 

2006. aastal võitis Biel Openi. 

2008. aastal tuli Soćko Poola malemeistriks. Poola võistkonna koosseisus on ta mänginud kuuel maleolümpial (2000–2010).

Soćko on abielus malesuurmeister Monika Soćkoga.


Pilt: Bartosz Socko 2012.jpg| Bartosz Soćko (2012)
Pilt: Socko Monika Bartosz.jpg |Monika ja Bartosz Soćko (2004)


## Välislingid
*
*Bartosz Soćko FIDE andmebaasis
Laurent Fressinet

**Laurent Fressinet** (sündinud 30. novembril 1981 Daxis) on prantsuse maletaja, rahvusvaheline suurmeister (2000). 

Fressinet sai suurmeistriks 19-aastaselt 2000. aastal. Kaks aastat varem oli ta FIDE-lt saanud rahvusvahelise meistri nimetuse. Ta on kahekordne Prantsusmaa malemeister (2010, 2014). 2012. aastal Plovdivis toimunud Euroopa meistrivõistlustel võitis ta hõbemedali.
 
Fressinet on abielus 2006. aastast malesuurmeister Almira Skripchenkoga.

## Välislingid
*
*Laurent Fressinet FIDE andmebaasis
Joël Lautier

**Joël Lautier** (sündinud 12. aprillil 1973 Torontos) on prantsuse maletaja ja maletreener, rahvusvaheline suurmeister (1990), FIDE vanemtreener (2006). 

Lautier tuli 1986. aastal San Juanis noorte maailmameistriks U14-vanuseastmes.  1988. aastal võitis ta 15-aastaselt Adelaide'is juunioride maailmameistrivõistlused. Tiitliga kaasnes FIDE-lt rahvusvahelise meistri nimetus. 

Suurmeistriks sai Lautier 17-aastaselt 1990. aastal. 

Ta on kahekordne Prantsusmaa malemeister (2004, 2005). 

Aastatel 1997–2002 oli Lautier abielus malesuurmeister Almira Skripchenkoga.

## Välislingid
*
*Joël Lautier FIDE andmebaasis
Aleuas I

**Aleuas I** ehk **Aleuas Punane** ehk **Aleuas Punapea** (Ἀλεύας ὁ Πυρρός; tõenäoliselt 6. sajandi keskpaigast teise pooleni eKr), Archedike poeg, oli 
Vana-Kreekas Tessaalias Larissas valitsenud Aleuaadide suguvõsa poollegendaarne esiisa.

Nagu kõiki Tessaalia tähtsaid suguvõsasid, peeti ka Aleuase suguvõsa Heraklese järglasteks tema poja Thessalose kaudu. Aleuas ise olevat omandanud jumalate soosingu ühe draakoni kaudu, kes temasse armus, kui ta karjatas lambakarja Ossa mäe nõlvadel. Draakon olevat suudelnud tema juukseid, lakkunud tema nägu ja talle kingitusi teinud. Aleuase uhke ja ohjeldamatu iseloomu pärast olevat isa teda põlanud, onu aga salaja toetanud. Kui isa tahtis, et Delfi oraakel vastaks liisutõmbamise kaudu küsimusele Tessaalia kuningavõimu kohta, oli onu salaja püütiale sokutanud Aleuase nimega liisu, nii et leidis kinnitust jumalate tahe tema kasuks. Isa esitas protesti, aga püütia tõmbas teist korda liisu "punapäine mees, Archedike poeg".

Aristotelese pärines Tessaalia liidu kaitsekorraldus Aleuaselt. Selle järgi jaotati Tessaalia neljaks kaitseringkonnaks ehk tetraadiks (*tetras*) – Thessaliotiseks, Phthiotiseks, Pelasgiotiseks ja Hestiaiotiseks, mis omakorda jaotati mõisateks (*kleroi*). Kriisi korral pidi iga *kleros* välja panema 40 ratsanikku ja 80 hopliiti või peltasti. Liidu ühendatud väe juhtimiseks loodi mittepärilik *[[tagos]]*e ametikoht, mida Aleuas esimesena täitis. Teiselt poolt omistatakse Tessaalia kaitsekorralduse sisseseadmine ka Krannoni dünastile Skopas I-le.

Tema poeg oli tõenäoliselt Simos, kes oli Aleuas II isa.

## Viited

## Kirjandus
* Eduard Meyer. *Theopomps Hellenika, mit einer Beilage über die Rede an die Larisaeer und die Verfassung Thessaliens.* Niemeyer, Halle an der Saale 1909 (veebis).
* H. T. Wade-Gery. Jason of Pherae and Aleuas the Red. –  *The Journal of Hellenic Studies*, kd 44 (1924), lk 55–64.
* Bruno Helly. L'Ètat thessalien. Aleuas le Roux, les tetrads et les tagoi. – *Collection de la Maison de l'Orient méditerranéen*, kd 25 (1995), lk 39–68.
Richárd Rapport

**Richárd Rapport** (sündinud 25. märtsil 1996 Szombathelys) on ungari maletaja, rahvusvaheline suurmeister (2010). 

Rapport sai suurmeistriks 14-aastaselt 2010. aastal. Aasta varem oli ta FIDE-lt saanud rahvusvahelise meistri nimetuse. 

2017. aastal tuli ta Ungari malemeistriks.

Juunis-juulis 2022 Madridis peetud MM-võistluste tiitlipretendentide turniiril jäi Rapport kaheksandaks (võitis Jan Nepomnjaštši).

Ta abiellus 2016. aastal serblannast naiste malesuurmeistri Jovana Rapportiga.

## Välislingid
*
*Richárd Rapport FIDE andmebaasis
Robert Fontaine

** Robert Fontaine** (sündinud 18. novembril 1980 Pariisis) on Šveitsi maletaja, rahvusvaheline suurmeister (2002). 

Fontaine sai suurmeistriks 22-aastaselt 2002. aastal. Viis aastat varem oli ta FIDE-lt saanud rahvusvahelise meistri nimetuse. Ta mängis kuni 2016. aastani Prantsusmaaeest, sealhulgas mängis 2004. aastal ta Mallorcal Prantsusmaa võistkonna koosseisus maleolümpial.

Aastatel 2016–2018 mängis ta Monaco eest. Alates 2018. aastast esindab Fontaine rahvusvahelistel malevõistlustel Šveitsi. 

## Välislingid
*Robert Fontaine FIDE andmebaasis
Nguyễn Ngọc Trường Sơn

**Nguyễn Ngọc Trường Sơn** (sündinud 23. veebruaril 1990 Rạch Giás) on vietnami maletaja, rahvusvaheline suurmeister (2005). 

2000. aastal tuli Nguyễn Hispaanias Oropesa del Maris noorte maailmameistriks U10-vanuseastmes. Suurmeistriks sai ta 14-aastaselt 2005. aastal. Kolm aastat varem oli ta FIDE-lt saanud rahvusvahelise meistri nimetuse. 

Ta on abielus naiste malesuurmeistri Phạm Lê Thảo Nguyêniga.

## Välislingid
*Nguyễn Ngọc Trường Sơn FIDE andmebaasis
Christopher Repka

**Christopher Repka** (sündinud 6. oktoobril 1998 Stará Ľubovňas) on slovaki maletaja, rahvusvaheline suurmeister (2018). 

Repka sai suurmeistriks 20-aastaselt 2018. aastal. Kaks aastat varem oli ta FIDE-lt saanud rahvusvahelise meistri nimetuse. 2017. aastal tuli ta Slovakkia malemeistriks.

Tema vanemad on samuti maletajad: ema on naiste malesuurmeister Eva Repková ja isa liibanonlasest rahvusvaheline meister Fadi Eid. 

## Välislingid
*
*Christopher Repka FIDE andmebaasis
Anastasia Keinänen

**Anastasia Keinänen** (sünninimi **Anastasia Nazarova**; sündinud 4. augustil 2001 Peterburis) on Soome maletaja, naiste rahvusvaheline meister (2024). 

Keinänen on viiekordne Soome naiste malemeister (2015–2019). Esimest korda tuli ta Soome meistriks 14-aastaselt (2015). Ta on mänginud Soome naiskonna koosseisus neljal naiste maleolümpial (2012–2018; esimesel laual 2016. ja 2018. aastal). Ta täitis 2019. aastal teist korda naiste rahvusvahelise meistri normi.

Aprillis 2018. aastal võttis Keinänen osa Sotšis toimunud Venemaa kuni 19. aastaste neidude meistrivõistlustest, kus ta esines Peterburi mängijana ja võitis pronksmedali. Veebruaris 2019 võitis ta pronksmedali Borgarnesis peetud Põhjamaade noorte meistrivõistlustel.   

2023. aastal osales ta koos abikaasa Toivo Keinäneniga Viljandis peetud Ilmar Raua 57. mälestusturniiril, kus saavutas naistest kolmanda koha (üldarvestuses 15. koht). Abikaasa tuli turniiri võitjaks.

## Viited

## Välislingid
*Anastasia Nazarova FIDE andmebaasis
*Anastasia Nazarova. shakkiliitto.fi
*Anastasia Nazarova jälleen ylivoimainen voittaja. shakkiliitto.fi, 19. juuni 2019
Vilka Sipilä

**Vilka Sipilä** (sündinud 13. detsembril 1987) on soome maletaja, rahvusvaheline meister (2012). 

Sipilä on kahekordne Soome malemeister (2012, 2016). Ta on mänginud Soome võistkonna koosseisus viiel maleolümpial (2010–2018). 2013. aastal täitis ta kahel korral rahvusvahelise suurmeistri normi. FIDE-lt selle nimetuse saamiseks on vaja täita suurmeistri norm veel kolmaski kord. 

## Tunnustus
*2012 – Soome Maleliit valis ta aasta maletajaks 
*2013 – Soome Maleliit valis ta aasta maletajaks 

## Välislingid
*Vilka Sipilä FIDE andmebaasis
Duhhovštšina

**Duhhovštšina** on linn Venemaal Smolenski oblastis, Duhhovštšina rajooni keskus. Asub 57 km Smolenskist kirdes.

Duhhovštšinat on kirjalikult esmamainitud 17. sajandil.

1777. aastal sai linnaõigused. 

Linnas on leivatehas ja puidutööstuse ettevõtted.

1989. aasta rahvaloenduse andmetel oli linnas 5747 elanikku. 2018. aasta alguses oli Duhhovštšinas 4103 elanikku ja 2020. aasta alguses 3909 elanikku. See on üks väiksemaid Venemaa linnu.

## Viited
Qiyu Zhou

**Qiyu Zhou** (hiina 周齐宇; sündinud 6. jaanuaril 2000 Jingzhou Shis Hubeis) on hiina päritolu Kanada maletaja, naiste suurmeister (2017). 

Zhou elas koos vanematega kuni 2004. aastani Prantsusmaal, aastatel 2004–2011 Soomes ja alates 2011. aastast elab ta Kanadas Ottawas.

Ta võitis 2008. aastal Vũng Tàus peetud noorte maailmameistrivõistlusel neidude U8-vanuseastmes hõbemedali. 2010. aastal tuli ta 10-aastaselt Soome naiste malemeistriks ja Põhjamaade noorte malemeistriks neidude U10-vanuseastmes. 2014. aastal sai ta Durbanis noorte maailmameistrivõistlustel neidude U14-vanuseastmes kuldmedali. 

2016. aastal võitis Zhou Kanada naiste malemeistrivõistlused, mis oli ühtlasi FIDE tsooniturniir, kust parim pääses 2017. aastal Teheranis toimunud naiste maailmameistrivõistlustele (64 osavõtjat, nokautsüsteem). Zhou sai seal turniiritabelis 54. asetuse. Avaringis kaotas ta Natalja Pogoninale ja 32 parema hulka ei pääsenud.

Zhou on mänginud Kanada naiskonna koosseisus kolmel naiste maleolümpial (2014–2018).

## Välislingid
*Qiyu Zhou FIDE andmebaasis
Yuanling Yuan

**Yuanling Yuan** (sündinud 3. juunil 1994 Shanghais) on hiina päritolu Kanada maletaja, naiste rahvusvaheline meister (2009). 

Yuan asus koos vanematega 1999. aastal Kanadasse. Ta lõpetas 2016. aastal Yale'i Ülikooli majandusteaduse alal. 

Ta on 2016. aasta Kanada naiste malemeister. 2008. aastal tuli Yuan San Salvadoris Panameerika naiste malemeistrivõistlustel teiseks. 15-aastaselt 2009. aastal sai ta FIDE-lt rahvusvahelise meistri nimetuse. 

Yuan kvalifitseerus FIDE tsooniturniiri võiduga (2014. aastal Kanadas) 2015.aastal Sotšis toimunud naiste maailmameistrivõistlustele (64 osavõtjaga), kus sai turniiritabelis 56. asetuse. Avaringis kaotas ta selle turniiri võitnud Marija Muzõtšukile tulemusega 1½:2½ ja 32 parema hulka ei pääsenud.

Ta mängis Kanada naiskonna koosseisus kuuel naiste maleolümpial (2008–2018).

## Välislingid
*
*Yuanling Yuan FIDE andmebaasis
Anna Burtasova

**Anna Burtasova** (vene keeles Анна Денисовна Буртасова *Anna Denissovna Burtassova*; sündinud 19. veebruaril 1987 Vladimiris) on vene päritolu Kanada maletaja, naiste suurmeister (2009). 

Burtasova on lõpetanud Vladimiri riikliku ülikooli juristina. Ta on tegutsenud juristi, maletreeneri ja maleajakirjanikuna. 2018. aastast elab ta Kanadas. 

Malet hakkas ta mängima kuueaastaselt. 2002. aastal tuli Burtasova Venemaa noortemeistriks neidude U16-vanuseastmes. FIDE-lt sai ta 2004. aastal  naiste rahvusvahelise meistri nimetuse. Naiste suurmeistri normi täitis ta 2006., 2007. ja 2009. aastal. 

2019. aastast esindab Burtasova rahvusvahelistel malevõistlustel Kanadat.

## Välislingid
*
*Anna Burtasova FIDE andmebaasis
Tanja Tuominen

**Tanja Tuominen** (sündinud 4. juulil 1979) on soome maletaja, naiste rahvusvaheline meister. 

Tuominen on kahekordne Soome naiste malemeister (2012, 2013). Ta mängis 2012. ja 2014. aastal Soome naiskonna koosseisus naiste maleolümpial (esimesel laual).

## Välislingid
*Tanja Tuominen FIDE andmebaasis
*Tanja Tuominen. chess-db.com
Abaco saared

**Abaco saared** on Bahama saarte hulka kuuluv väike saarestik, mille moodustavad Great Abaco ja Little Abaco ning hulk väiksemaid laide. Saarte kogupindala on 2009 km² ja elanike arv umbes 17 000. Saartel asub 7 Bahama kohalikku omavalitsust 31st.

Bahama iseseisvumisel 1973. aastal soovis suur osa saarte elanikest jääda Briti võimu alla.

1. septembril 2019 tabas saari orkaan Dorian, mis põhjustas ulatuslikke purustusi.
Fassett (graafika)

**Fassett** graafika ja trükikunsti kontekstis on trükiplaadi või klišee kaldselt mahalihvitud serv. 

## Sügavtrükitehnikad
Fasseti ülesandeks on hoida ära trükipaberi rebenemine trükiprotsessi käigus. Kaldserv laseb trükipressi valtsil plaadilt sujuvamalt maha veereda ja surve paberile pole servas nii järsk. Tavaliselt fasseti servad graafikaplaadil omakorda veel ümardatakse kergelt.

Sügavtrükis kasutatava niisutatud paberi sisse – trükipaber on plaadist alati suurem – jääb fassetiserva jälg. See fassetijälg on heaks  kvaliteeditunnuseks, mis laseb eristada käsitsi tehtud sügavtrükigraafikat odavamatest imitatsioonidest. Töö pealkiri, lehe ja seeria number, kunstniku signatuur ning dateering kirjutatakse vahetult fassetijäljest allapoole vasakule ja paremale. Graafikateose raamimisel ei tohi raam või paspartuu fassetijälge varjata.

## Kõrgtrükitehnikad
Trükinduses kasutatavate klišeede valmistamisel faasitakse umbes 5 mm laiune mittetrükkiva osa serv spetsiaalse fassetimasinaga.

## Vaata ka
* Faas

## Viited
Dina Kagramanov

**Dina Kagramanov** (sündinud 26. augustil 1986 Bakuus) on Aserbaidžaanist pärit Kanada maletaja, naiste rahvusvaheline meister (2009). 

Kagramanov on 2009. aasta Kanada naiste malemeister. Ta võitis 2009. aastal Kanadas peetud FIDE tsooniturniiri ja pääses 2010. aastal Antakyas toimunud naiste maailmameistrivõistluste turniirile (64 osavõtjat, nokautsüsteem), kus ta sai turniiritabelis 60. asetuse. Kagramanov kaotas seal avaringis Nana Dzagnidzele ja 32 parema hulka ei pääsenud.

Ta on mänginud Kanada naiskonna koosseisus kolmel naiste maleolümpial (2002, 2008, 2010).

## Välislingid
*
*Dina Kagramanov FIDE andmebaasis
Nino Batsiašvili

**Nino Batsiašvili** (gruusia keeles ნინო ბაციაშვილი; sündinud 1. jaanuaril 1987 Bathumis) on gruusia maletaja, rahvusvaheline suurmeister (2018).

Batsiašvili on kahekordne Gruusia naiste malemeister (2015, 2018). Mais 2015 võitis ta Gruusias Tšakhvis toimunud Euroopa naiste meistrivõistlustel hõbemedali. 

2016. aastal kvalifitseerus Batsiašvili Euroopa naiste meistrivõistlustel 2017. aastal Teheranis toimunud naiste maailmameistrivõistlustele (64 osavõtjat), kus sai 10. asetuse. Teises ringis kaotas ta Nino Hurtsidzele ja kaheksandikfinaali ei pääsenud. Novembris 2018 Hantõ-Mansiiskis toimunud MM-i turniirile pääses ta FIDE presidendi nominatsiooni kaudu. Teises ringis kaotas ta Zhai Mole ja 16 parema hulka ei pääsenud.

Batsiašvili osales Gruusia naiskonna koosseisus kolmedel võistkondlikel maailmameistrivõistlustel: 2015. aastal Chengdu Shis sai kuldmedali, 2017. aastal Hantõ-Mansiiskis pronksmedali ja 2019. aastal Astanas pronksmedali. Euroopa võistkondlikel meistrivõistlustel Gruusia naiskonna koosseisus sai ta 2015. aastal Reykjaviks hõbemedali ja 2017. aastal Kreetal pronksmedali.

Ta sai FIDE-lt 2004. aastal naiste rahvusvahelise meistri, 2008. aastal naiste suurmeistri, 2013. aastal rahvusvahelise meistri ja 2018. aastal rahvusvahelise suurmeistri nimetuse. 

## Välislingid
*Nino Batsiašvili FIDE andmebaasis
Tüvšintögsijn Battšimeg

**Tüvšintögsijn Battšimeg** (mongoli keeles Түвшинтөгсийн Батчимэг; sündinud 3. mail 1986 Ulaanbaataris) on mongoli maletaja, naiste suurmeister (2009). 

Battšimeg on kahekordne Mongoolia naiste malemeister (2011, 2016). Aastatel 2005–2009 mängis ta Ameerika Ühendriikide eest. 2006. aastal võttis ta osa 64 osavõtjaga USA lahtistest meistrivõistlustest, kus alustas väga hästi – esimese viie vooruga võitis ta kolme suurmeistrit ja tegi viigi Boriss Gulkoga.  
 
Ta sai FIDE-lt 2006. aastal naiste rahvusvahelise meistri, 2009. aastal naiste suurmeistri ja 2014. aastal  rahvusvahelise meistri nimetuse. 

## Välislingid
*Tüvšintögsijn Battšimeg FIDE andmebaasis
Maria Velcheva

**Maria Nikolaeva Velcheva** (bulgaaria keeles Мария Николаева Велчева; sündinud 14. oktoobril 1976 Mezdras) on bulgaaria maletaja, naiste suurmeister (1999). 

Velcheva tuli 1995. aastal H̠olonis Euroopa naisjuunioride meistriks. Ta on viiekordne Bulgaaria naiste malemeister (1996, 1997, 1999–2001). 

2006. aastal edukas esinemine Euroopa naiste meistrivõistlustel tagas talle koha 2008. aastal Naltšikis toimunud naiste maailmameistrivõistlustele (64 osavõtjat), kus ta kaotas avaringis Anna Muzõtšukile ja 32 parema hulka ei pääsenud.

Velcheva on mänginud Bulgaaria võistkonna koosseisus 8 naiste maleolümpial (1996–2010). 

Ta sai FIDE-lt 2004. aastal naiste rahvusvahelise meistri ja 1999. aastal naiste suurmeistri nimetuse. 

## Välislingid
*
*Maria Velcheva FIDE andmebaasis
Iva Videnova

**Iva Nikolova Videnova** (bulgaaria keeles Ива Николова Виденова; sündinud 17. oktoobril 1987 Sofias) on bulgaaria maletaja ja maletreener, naiste suurmeister (2011). 

Videnova on kolmekordne Bulgaaria naiste malemeister (2012–2014). Ta on mänginud Bulgaaria naiskonna koosseisus kolmel naiste maleolümpial (2010–2014).

Ta sai FIDE-lt 2010. aastal  naiste rahvusvahelise meistri, 2011. aastal naiste suurmeistri ja 2015. aastal rahvusvahelise meistri nimetuse.

Tegutseb ka treenerina. 2016. aastast FIDE treener.
 
## Välislingid
*
*Iva Videnova FIDE andmebaasis
Nummis

**Nummis** (inglise keeles *drum*, saksa keeles *Säulentrommel*) on samba tüvese jätkukivi. Üksteise peale asetatuna ja sees asetsevate puit- ja metallpoltidega kindlustatuna moodustasid silinderja kujuga nummised antiikse samba. Nummistest koosneva sambatüvese alternatiiviks oli monoliidina välja raiutud sambatüves.

Eestikeelne termin võib olla tuletatud vanakreeka mündi nummuse nimetusest.

## Vaata ka
* Tüves

## Viited

## Välislingid
* Sambatüvese kokkupanek nummistest (foto ja joonis)
Anya Corke

**Anya Sun Corke** (sündinud 12. septembril 1990 Californias) on Inglismaa maletaja, naiste suurmeister (2004). 

Corke mängis rahvusvahelistel malevõistlustel kuni 2009. aastani Hongkongi eest. Ta on neljakordne Honkgongi malemeister (2004–2006 ja 2008; naiste ja meeste seas). 2004. aastal tuli ta Briti noortemeistriks ja Singapuris Aasia noortemeistriks neidude U14-vanuseastmes. 

2012. aastal İstanbulis mängis Corke Inglismaa võistkonna koosseisus naiste maleolümpial. 

## Välislingid
*
*Anya Corke FIDE andmebaasis
Svetlana Petrenco

**Svetlana Petrenco** (sündinud 27. mail 1974) on Moldova maletaja, naiste suurmeister (2001). 

Petrenco on 11-kordne Moldova naiste malemeister (1993, 1998–2001, 2012, 2013, 2015–2018). 2005. aastal võitis ta Moldova lahtised meistrivõistlused (võistles koos meestega). 

Ta mängis naiste maailmameistrivõistlustel. 1995. aastal tsoonidevahelisel turniiril Chișinăus jagas ta 52 osavõtja seas 43.–48. kohta. 2001. aastal MM-i turniiril  Moskvas (64 osavõtjat, nokautsüsteem) kaotas ta teises ringis Zhu Chenile, 2004. aastal MM-i turniiril  Elistas kaotas ta avaringis Natalja Žukovale.

Ta on mänginud Moldova naiskonna koosseisus 9 naiste maleolümpial (1998, 2002–2016).

Petrenco sai FIDE-lt 1996. aastal naiste rahvusvahelise meistri, 2001. aastal naiste suurmeistri ja 2004. aastal rahvusvahelise meistri nimetuse.

## Välislingid
*
*Svetlana Petrenco FIDE andmebaasis
Diana Baciu

**Diana Baciu** (sündinud 26. märtsil 1974) on Moldova maletaja, naiste rahvusvaheline meister (2013). 

Baciu on  2009. aasta Moldova naiste malemeister. 2011. aastal tuli ta Bulgaarias Albenas Euroopa noortemeistriks neidue U18-vanuseastmes. 

Ta on mänginud Moldova naiskonna koosseisus viiel naiste maleolümpial (2010–2018; kolmel viimasel mängis esimesel laual). 

## Välislingid
Diana Baciu FIDE andmebaasis
Monoliit (kunst)

**Monoliit** (vanakreeka keeles μονόλιθος *monólithos* 'ühest kivist', sõnadest μονο- *mono-* 'üks-' ja λίθος *líthos* 'kivi') on ühest kiviplokist valmistatud skulptuur või arhitektuurne objekt (sammas, sillus vms).

## Näiteid
* Rudston Monolith jt menhirid
* Vana-Egiptuse obeliskid
* Mükeene Lõvivärava uksepalendid, sillus ja sillusepealne reljeef
* Baalbeki Jupiteri templi poodiumi kivid (nn Trilithon)
* Traianuse samba kapiteel
* Pompeiuse sammas Aleksandrias
* Moaid Lihavõttesaarel
* Tiwanaku Päikesevärav
* Theoderichi mausoleumi kuppelkatus
* Obelisk Vatikanis Püha Peetruse väljakul
* Michelangelo "Taavet"
* Aleksandri ausammas (*Александровская колонна*) Talvepalee ees Peterburis 
* Peterburi "Vaskratsaniku" pjedestaal
* Gustav Vigelandi skulptuur "Monolitten"

## Vaata ka
* Megaliit

## Viited
Gulishan Nahbajeva

**Gulishan Saifulinkõzõ Nahbajeva** (kasahhi keeles Гүлісхан Сайфулинқызы Нахбаева; sündinud 20. juunil 1991 Šõmkentis) on kasahhi maletaja, naiste suurmeister (2018). 

Nahbajeva on 7-kordne Kasahstani naiste malemeister (2011–2014, 2017–2019). 2017. aastal Chengdu Shis võitis ta Aasia naiste meistrivõistlustelt hõbemedali. Ta mängis naiste  maailmameistrivõistluste turniiridel (64 osavõtjat, nokautsüsteem) 2015. ja 2018. aastal, kuid 32 parema hulka ei pääsenud.

Ta sai FIDE-lt 2010. aastal naiste rahvusvahelise meistri, 2012. aastal naiste suurmeistri ja 2018. aastal rahvusvahelise meistri nimetuse. 

## Välislingid
*
*Gulishan Nahbajeva FIDE andmebaasis
Nava Starr

**Nava Starr**, varem **Nava Shterenberg**, (sünninimi **Nava Gordon**; sündinud 4. aprillil 1949 Riias) on Kanada maletaja, naiste rahvusvaheline meister (1978). 

Pärast abiellumist emigreerus Starr koos abikaasaga 1975. aastal Nõukogude Liidust Kanadasse. Elama asuti Torontosse.

Ta on 8-kordne Kanada naiste malemeister (1978, 1981, 1984, 1986, 1989, 1991, 1995, 2001). Starr kvalifitseerus FIDE tsooniturniiri võiduga kuuel korral naiste maailmameistrivõistlustele. Tsoonidevahelistel turniiridel sai ta 1979. aastal Alicantes 18 osavõtja seas 15. koha, 1982. aastal Bad Kissingenis 16 osavõtja seas 13. koha, 1990. aastal Genting Highlandsis 18 osavõtja seas 15. koha ja 1993. aastal Jakartas 39 osavõtja seas 36. koha. 2001. aastal Moskvas sai ta MM-i turniiril (64 osavõtjat, nokautsüsteem) turniiritabelis 55. asetuse. Starr kaotas avaringis Corina Peptanile ja 32 parema hulka ei pääsenud.

Starr on mänginud Kanada võistkonna koosseisus 12 naiste maleolümpial (1976–1984, 1988, 1992–1996, 2002–2006).

## Välislingid
*Nava Starr FIDE andmebaasis
Natalia Khoudgarian

**Natalia Khoudgarian** (sündinud 1973 Moskvas) on armeenia päritolu Kanada maletaja, naiste rahvusvaheline meister (1996). 

Khoudgarian on neljakordne Kanada naiste malemeister (2006, 2007, 2011, 2012). Ta kvalifitseerus FIDE tsooniturniiri võiduga kolmel korral naiste maailmameistrivõistluste turniirile (2006, 2008, 2012). 2006. aastal Jekaterinburgis sai ta turniiritabelis 61. asetuse. Kaotas seal avaringis Aleksandra Kostenjukile. Septembris 2008 Naltšikis toimunud MM-i turniirist keeldus ta poliitilistel põhjustel osalemast (nagu ka USA maletaja Irina Krush). 2012. aastal MM-i turniiril  Hantõ-Mansiiskis kaotas ta avaringis Zhao Xuele ja 32 parema hulka ei pääsenud.

Ta on mänginud Kanada naiskonna koosseisus viiel naiste maleolümpial (1996, 2006, 2008, 2012, 2014).

## Välislingid
*Natalia Khoudgarian FIDE andmebaasis
Zhaoqin Peng

**Zhaoqin Peng** (sündinud 8. mail 1968 Guangzhous) on hiina päritolu Hollandi maletaja, rahvusvaheline suurmeister (2004).

Peng on kolmekordne Hiina naiste malemeister (1987, 1990, 1993). 1996. aastal asus ta elama Hollandisse. Ta tuli 14 korral Hollandi naiste malemeistriks (1997, 2000–2011, 2018). 2004. aastal Dresdenis võitis ta hõbemedali Euroopa naiste meistrivõistlustelt.

Ta on mänginud naiste maailmameistrivõistlustel. 1990. aastal MM-i tsoonidevahelisel turniiril Azovis jagas ta 5.–8. kohta ja pretendentide turniirile ei pääsenud. Järgmises kolmes MM-tsüklis pääses ta pretendentide turniirile: 1992. aastal Shanghais jagas Peng 9 osavõtja seas 7.-9. kohta, 1994. aastal Tilburgis sai Peng 9 osavõtja seas 6. koha ja 1997. aastal Groningenis jagas Peng 10 osavõtja seas 5.–7. kohta.

2000. aastal nokautsüsteemis mängitud MM-i turniiril New Delhis (64 osavõtjat) jõudis Peng veerandfinaali, kus kaotas Jekaterina Kovalevskajale. MM-i turniiril 2001. aastal Moskvas sai ta turniiritabelis 15. asetuse. Ta mängis end taas veerandfinaali, kus aga kaotas Maia Tšiburdanidzele. 2004. aastal MM-i turniiril Elistas kaotas ta teises ringis Humpy Konerule ja 2006. aastal MM-i turniiril Jekaterinburgis kaotas kaheksandikfinaalis Kovalevskajale.

Peng on mänginud 13 naiste maleolümpial – Hiina (1988–1994) ja Hollandi (1998–2014) võistkonna koosseisus. Ta sai maleolümpiatel kolm võistkondlikku pronksmedalit (1990, 1992, 1994).

Ta sai FIDE-lt 1989. aastal naiste rahvusvahelise meistri, 1992. aastal naiste suurmeistri, 1995. aastal rahvusvahelise meistri ja 2004. aastal rahvusvahelise suurmeistri nimetuse. 

## Välislingid
*
*Zhaoqin Peng FIDE andmebaasis
Svetlana Prudnikova

**Svetlana Prudnikova** (vene keeles Светлана Александровна Прудникова; sündinud 18. märtsil 1967 Balakovos) on vene päritolu Serbia maletaja, naiste suurmeister (1992).

Prudnikova võitis naisjuunioride maailmameistrivõistlustel 1986. aastal Vilniuses pronksmedali ja 1987. aastal Baguios hõbemedali. Ta on kahekordne Venemaa (1992, 1998) ning Serbia ja Montenegro (2000, 2002) naiste malemeister. 

Ta on mänginud viiel naiste maleolümpial – kahel korral Venemaa (1992, 1996) ja kolmel korral Serbia ja Montenegro (2000–2004) naiskonna koosseisus.

Prudnikova sai FIDE-lt 1987. aastal naiste rahvusvahelise meistri ja 1992. aastal naiste suurmeistri nimetuse. 

## Välislingid
*Svetlana Prudnikova FIDE andmebaasis
Irina Bulmaga

**Irina Bulmaga** (sündinud 11. novembril 1993 Moldovas) on moldaavia päritolu Rumeenia maletaja, naiste suurmeister (2012). 

Bulmaga mängis kuni 2009. aastani Moldova eest ja alates 2009. aastast esindab ta malevõistlustel Rumeeniat. Ta on kahekordne Moldova (2007, 2008) ja 2018. aasta Rumeenia naiste malemeister. 2017. aastal Riias toimunud Euroopa naiste meistrivõistlustel sai ta 37. koha.

Ta on mänginud Rumeenia naiskonna koosseisus viiel naiste maleolümpial (2008–2016).

Bulmaga sai FIDE-lt 2008. aastal  naiste rahvusvahelise meistri, 2012. aastal naiste suurmeistri ja 2013. aastal  rahvusvahelise meistri nimetuse.

## Välislingid
*
*Irina Bulmaga FIDE andmebaasis
Kari Lehtola

**Kari Sulevi Lehtola** (18. november 1938 Helsingi – 1. september 2019) oli soome jurist.

Ta sai laiemale avalikkusele tuntuks Estonia katastroofi uurimiskomisjoni juhina.

1999. aastal anti talle Maarjamaa Risti II klassi teenetemärk.

2001. aastal jäi ta pensionile ja oma elu viimastel aastatel elas ta hooldekodus.

## Viited
Veli Olavi Klami

**Veli Olavi Klami** (25. detsember 1921 Sippola – 1. september 2018) oli Soome estofiil.

Ta oli ehitusettevõtte Rakennuspartio omanik ja pereettevõtja.

2000. aastal anti talle Maarjamaa Risti III klassi teenetemärk.

## Isiklikku
1984. aastal abiellus ta eesti laulja Kiira Klamiga.

Ta armastas ooperit, kontserti ja teatrit.

## Viited
Macbeth (täpsustus)

**Macbeth** võib olla:

* Macbeth, Shakespeare'i näidend
* Macbeth (tegelane), Shakespeare'i näidendi tegelane
* Macbeth (Šotimaa kuningas), Šotimaa kuningas aastatel 1040–1057
* Macbeth (ooper), Verdi ooper
* Macbeth (film 1908)
* Macbeth (Prantsusmaa film 1909)
* Macbeth (Itaalia film 1909)
* Macbeth (film 1948)
* Macbeth (film 2015)
***"[[Macbeth (Semper, Ojasoo, Elts)|Macbeth]]"**, 2023. aasta lavastus Eestis
Kalmar Kurs

**Kalmar Kurs** (sündinud 26. novembril 1973) on eesti endine riigiametnik.

1992. aastal lõpetas ta Puurmani Gümnaasiumi ja 1998. aastal Tartu Teoloogia Akadeemia.

Lisaks on Kurs õppinud Tartu Ülikoolis sotsiaalteadusi (Euroopa õpingute magistriprogramm).

Aastatel 1999–2018 töötas ta mitmel ametikohal Haridus- ja Teadusministeeriumis.

2004–2007 tegutses ta erialadiplomaadina Brüsselis Eesti esinduses Euroopa Liidu juures.

2007–2011 oli Kurs haridusministeeriumi avalike ja välissuhete ning 2011–2018 EL-i ja rahvusvahelise koostöö osakonna juhataja.

Viimastel aastatel on ta tegutsenud vabatahtlikuna ja teinud projektitööd Eesti triatlonivõistluste ja muude spordiürituste turunduse ja kommunikatsiooni valdkonnas.

Jaanuarist 2019 oli Kurs Eesti Rahva Muuseumi avalike ja välissuhete teenistuse juhataja.

15. augustist 2020 oli ta Kultuuriministeeriumi välissuhete osakonna juhataja.

Abielus, tal on kolm last.

## Viited
Amhrán na bhFiann

**"Amhrán na bhFiann"** [auraan na viin] (inglise keeles **"The Soldier's Song"** – 'sõdurilaul') on Iirimaa riigihümn.

Viisi autorid on Patrick Heeney ja Peadar Kearney, sõnade autorid on Peadar Kearney (inglise) ja Liam Ó Rinn (tõlge iiri keelde).

Laulul on kolm salmi, kuid hümnina on kasutusel ainult refrään.

## Viited
Dorian (orkaan)

**Dorian** oli võimas troopiline tsüklon, mis mõjutas Bahamat ja ohustas Ameerika Ühendriikide kaguosa 2019. aasta augusti lõpus ja septembri alguses. See oli neljas nimega torm, teine orkaan ja 2019. aasta Atlandi orkaanihooaja esimene suurem orkaan, mis arenes troopilisest lainest ning sai alguse 24. augustil Kesk-Atlandil. 

Orkaan hoogustus järk-järgult, liikudes Väikeste Antillide poole, kuni sellest sai 28. augustil orkaan. Järgnes kiire intensiivistumine ja 31. augustil tugevnes Dorian 4. kategooria orkaaniks. Järgmisel päeval tugevnes orkaan Dorian 5. kategooria orkaaniks; püsiv tuule kiirus oli vähemalt 295 km/h. Orkaan jõudis maismaale kell 16.40 UTC Elbow Cays Bahamal.

1. septembril jõudis orkaan Dorian Bahama kirdeossa, laastates saari ja tekitades hävitavaid tuuleiile kiirusega 360 km/h.

Dorian on teadaolevalt tugevaim orkaan, mis on Bahamat tabanud.

## Viited
Maksim Šalunov

**Maksim Valerjevitš Šalunov** (vene keeles Максим Валерьевич Шалунов; sündinud 31. jaanuaril 1993 Tšeljabinskis) on Venemaa jäähokimängija, kes mängib keskründajana KHL-i klubis Jaroslavli Lokomotiv.

Ta alustas klubikarjääri Tšeljabinski Traktoris. Hooajal 2010-11 debüteeris ta KHL-is.

2011. aastal valis Chicago Blackhawks ta NHL-i ''draft''is 111. valikuna. Hooajal 2013–14 mängis ta AHL-i klubis Rockford IceHogs ja ECHL-i klubis Toledo Walleye.

2014. aastal naasis Šalunov KHL-i, liitudes Novosibirski Sibiriga, kus mängis kokku kolm hooaega. 2017. aasta mais liitus ta Moskva CSKA-ga. 2017. aastal osales ta KHL-i tähtede mängul. 2019. aastal võitis ta Moskva CSKA-ga Gagarini karika. Hooaja 2020–21 väljalangemismängudes oli Šalunov 12 väravaga suurim väravakütt, kuid karikafinaalis tuli alla vanduda Omski Avangardile.

2021. aasta augustis sõlmis ta kolmeaastase lepingu Jaroslavli Lokomotiviga.

2013. aastal võitis Šalunov Venemaa kuni 20-aastaste koondisega juunioride maailmameistrivõistlustel pronksmedali. Venemaa jäähokikoondisse on ta kuulunud 2018. ja 2021. aasta maailmameistrivõistlustel.

## Viited

## Välislingid
* Maksim Šalunov KHL.ru lehel
* Maksim Šalunov veebilehel hockeydb.com
Taylor Beck

**Taylor Beck** (sündinud 13. mail 1991 St. Catharinesis) on Kanada jäähokimängija, kes mängib KHL-i klubis Minski Dinamo ründajana paremäärel.

Ta alustas klubikarjääri OHL-i klubis Guelph Storm. Hooajal 2009–10 pälvis ta OHL-i hooaja resultatiivseimale paremale ääreründajale antava Jim Mahon Memorial Trophy.

2009. aastal valis Nashville Predators ta NHL-i ''draft''is 70. valikuna. Predatorsi meeskonnas debüteeris ta NHL-is hooajal 2012–13. NHL-is on ta mänginud veel New York Islandersis, Edmonton Oilersis ja New York Rangersis, kuid suurema osa ajast on ta mänginud AHL-i klubides. 2017. aastal valiti ta AHL-i tähtede mängule ja samal hooajal liiga hooaja sümboolsesse koosseisu.

2017. aastal siirdus Beck KHL-i, liitudes esmalt Jekaterinburgi Avtomobilistiga. Hooaja 2017–18 keskel suundus ta Kunluni Red Stari. 2018. aasta lõpus liitus ta Omski Avangardiga. Hooajal 2018–2019 jõudis ta Avangardiga Gagarini karika finaalmängudele, kus kaotati Moskva CSKA-le. KHL-i hooaja 2018–2019 väljalangemismängudes andis ta kõikidest mängijatest enim väravasööte – kokku 16. 2020. aasta juunis liitus Beck Magnitogorski Metallurgiga. 2021. aasta juunis siirdus ta Minski Dinamosse.

## Viited

## Välislingid
* Taylor Beck KHL.com lehel
* Taylor Beck NHL.com lehel
* Taylor Beck hockeydb.com lehel
Peretuba

**Peretuba** on suurem tuba kogu pere ühiskasutuseks, eriti söögiruumina.

## Ajaloost
Peretuba oli mõisahoonetes ning mitmetoalises talumajades teenijate eluruum, samuti söögiruum. 

Suuremate eesti talude elamutes tekkis pereruum 19. sajandi II poolel. Rehielamus jäi köetavate kambrite ilmumisel peretoaks rehetuba, kus kogu talupere sõi ja tegi mitmesuguseid majapidamistöid ning kus magas teenijapere. Rehest eraldi ehitatud talumajades asus peretuba köögi kõrval, olles ainult teenijate elu- ja magamisruum, mõnel pool ka söögiruum.

## Viited
Pesuküna

**Pesuküna** (Saaremaal ja läänemurdes **virutisküna**
) oli ühest puust õõnestatud, lamedate otstega küna, mis toetus künasse tapitud jalgadele või raejalgadele.  

Pesukünas leotati või hõõruti pesu, tema ühes või mõlemas otsas oli kõrgem osa, millel taoti (*virutati*) jämedamat pesu pesukurikaga. Mõnel pool kasutati kolkimiseks eraldi *pesulauda* ehk *pesupakku*. 19. sajandi lõpul võeti pesuküna asemel kasutusele pesupali.

## Vaata ka
* Pesupali
* Pesukurikas
* Pesunui

## Viited

## Välislingid
*Pesuküna, Eesti Põllumajandusmuuseum
Maksim Tšudinov

**Maksim Valerjevitš Tšudinov** (vene keeles Максим Валерьевич Чудинов; sündinud 25. märtsil 1990 Tšerepovetsis) on Venemaa jäähokimängija, kes mängib kaitsjana KHL-i klubis Omski Avangard.

Ta alustas klubikarjääri 2007. aastal Tšerepovetsi Severstalis.

2010. aastal valis Boston Bruins ta NHL-i ''draft''is 195. valikuna, kuid Põhja-Ameerikas pole ta kunagi mänginud.

Aastatel 2012–2017 mängis ta Peterburi SKA-s. Aastatel 2015 ja 2017 võitis ta Peterburi SKA-ga Gagarini karika. Hooajal 2014–15 valiti ta KHL-i hooaja sümboolsesse koosseisu. Hooajal 2015–16 oli Tšudinov KHL-is enim lööke (113) blokeerinud mängija.

2017. aasta oktoobris liitus ta Omski Avangardiga. Hooajal 2018–19 oli Tšudinov Riia Dinamo mängija Kristaps Sotnieksi kõrval KHL-is taas enim lööke (99) blokeerinud mängija. 2021. aastal võitis ta Avangardiga Gagarini karika.

Aastatel 2012 ja 2014 on ta osalenud KHL-i tähtede mängul.

Venemaa jäähokikoondisega tuli ta 2014. aastal maailmameistriks. Lisaks on ta maailmameistrivõistlustelt võitnud veel kaks medalit.

## Viited

## Välislingid
* Maksim Tšudinov lehel KHL.ru 
* Maksim Tšudinov lehel hockeydb.com
Cody Franson

**Cody Franson** (sündinud 8. augustil 1987 Sicamousis Briti Columbia provintsis) on Kanada jäähokimängija, kes mängib kaitsjana AHL-i klubis Rockford IceHogs.

Ta alustas klubikarjääri Western Hockey League'i (WHL) klubis Vancouver Giants. 2006. aastal tuli ta Giantsiga WHL-i meistriks. 2007. aastal võitis ta klubiga Canadian Hockey League'i Memorial Cup'i.

2005. aastal valiti ta NHL-i ''draft''is Nashville Predatorsi poolt 79. valikuna. Predatorsi meeskonnas debüteeris ta NHL-is hooajal 2009–10. NHL-is on ta mänginud veel Toronto Maple Leafsi, Buffalo Sabresi ja Chicago Blackhawksi ridades.

2018. aasta septembris liitus Franson KHL-i klubiga Omski Avangard. Hooajal 2018–2019 jõudis ta Avangardiga Gagarini karika finaalmängudele, kus kaotati Moskva CSKA-le. KHL-i hooaja 2018–2019 väljalangemismängudes andis ta kõikidest kaitsjatest enim väravasööte – kokku 14 – ja oli 18 punktiga resultatiivseim kaitsemängija.

2020. aasta septembris naasis Franson Põhja-Ameerikasse, liitudes Rockford IceHogsiga, kus ta oli mänginud ka hooajal 2017–18.

2007. aastal tuli ta Kanada kuni 20-aastaste koondisega juunioride maailmameistriks.

## Viited

## Välislingid
* Cody Franson lehel KHL.ru
* Cody Franson lehel NHL.com
* Cody Franson lehel hockeydb.com
Pesupali

**Pesupali** (ka **kolmjalg**) on ovaalne või ümmargune kolmel kõrgel jalal seisev laudnõu. 

Eestis kasutati pesupali linnades juba varem, aga maal hakkas ta pesuküna alles 19. sajandi lõpul kõrvale tõrjuma.

## Vaata ka
* Pesuküna
* Pesukurikas
* Pesunui

## Viited

## Välislingid
*Pesupali, Eesti Rahva Muuseum
Valeri Horoškovskõi

**Valeri Horoškovskõi** (ukraina keeles Валерій Іванович Хорошковський; sündinud 1. jaanuaril 1964 Kiievis) on Ukraina poliitik ja riigitegelane.

## Auastmed
* 2011 - Ukraina armeekindral

## Viited

## Välislingid
* Хорошковский: Россия не проявляет агрессию по отношению к Украине - Ukrajinska Pravda, 16.10.2014
Tõmmu kurereha

**Tõmmu kurereha** (*Geranium phaeum*) on kurerehaliste sugukonda kurereha perekonda kuuluv taimeliik.

Tõmmu kurereha lehed meenutavad kõige enam mets-kurereha omi, lehed on 6–10 cm laiad, 7–9 hõlmaga ja hambulise servaga. Õied on varre tipul kahekaupa, õieraag on väheste näärmekarvadega, õied umbes 2 cm läbimõõdus. 

Eestis kasvab Unipiha pargis ilmselt metsistunult (algselt ilutaimena kasvatatud). 2004. aastal leidus taime ligi poolehektarilisel alal.  Varasemast on see metsistunud ilutaimena teada ka 19. sajandi kirjandusallikate põhjal.
Võib muutuda kohati invasiivseks.

## Viited
Ümaralehine kurereha

**Ümaralehine kurereha** (*Geranium rotundifolium*) on kurerehaliste sugukonda kurereha perekonda kuuluv taimeliik.

Ümaralehine kurereha sarnaneb veel mitut liiki üheaastaste kurerehadega. Tema alumised varrelehed on piirjoonelt neerjad või vähemasti ümardunud, lehed lõhestunud pikkusest laiemateks või niisama laiadeks kui pikkadeks osadeks. Kroonlehed tipul ümardunud. 

Levinud Euraasias. Eestis väga haruldane tulnukas – leitud 1856. aastal Tartu juurest Raadilt. 

## Viited
Viktor Muženko

**Viktor Muženko** (ukraina keeles Віктор Миколайович Муженко; sündinud 10. oktoobril 1961) on Ukraina sõjaväelane. 

## Sõjaväeteenistus
Ta oli aastatel 2014–2019 Ukraina relvajõudude kindralstaabi ülem ja relvajõudude ülemjuhataja.  

## Teenetemärgid
* 2016 - Bohdan Hmelnõtskõi orden, III järk
* 2004 - Danõlo Halõtskõi orden

## Auastmed
* 2015 - Ukraina armeekindral

## Viited
Jabuti keel

**Jabuti keel** on keel, mida kõnelesid Brasiilias Rondônia osariigis jabutid. 1990. aastal oskas jabuti keelt 5 inimest, 2008. aasta andmetel vaid 1. Teistel andmetel oli kõnelejaid umbes 30.

Koos arikapu keelega moodustab jabuti keelkonna, mis on arvatud makrožee-bororo hõimkonda.

## Viited

## Välislingid
*https://glottolog.org/resource/languoid/id/jabu1249
David Ullström

**David Jakob Ullström** (sündinud 22. aprillil 1989 Jönköpingis) on Rootsi jäähokimängija, kes mängib keskründajana Saksamaa kõrgliigaklubis Schwenninger Wild Wings.

Ta alustas klubikarjääri hooajal 2007–08 Rootsi kõrgliigaklubis HV71. 2010. aastal tuli ta klubiga Rootsi meistriks.

2008. aastal valis New York Islanders ta NHL-i ''draft''is 102. valikuna. Ta suundus Põhja-Ameerikasse mängima hooajal 2010–11, liitudes esmalt AHL-i klubiga Bridgeport Sound Tigers. Islandersi meeskonnas mängis ta NHL-is hooaegadel 2011–12 ja 2012–13.

2013. aasta juunis liitus ta KHL-i klubiga Jaroslavli Lokomotiviga. Seejärel mängis ta KHL-is Praha Levi, Tšerepovetsi Severstali, Novosibirski Sibiri ja Minski Dinamo ridades.

Hooaegadel 2016–17 ja 2017–18 mängis Ullström taas HV71-s. 2017 aastal tuli ta klubiga teist korda Rootsi meistriks. Hooajal 2018–19 naasis ta Põhja-Ameerikasse, sõlmides lepingu Arizona Coyotesiga. Ta mängis sel hooajal vaid Coyotesi farmklubis Tucson Roadrunners. Kuna tal ei õnnestunud Coyotesi põhimeeskonda jõuda, suundus ta tagasi Euroopasse ja liitus 2019. aasta mais Riia Dinamoga.

Hooaja 2019–20 keskel siirdus ta Šveitsi kõrgliigaklubisse EHC Bieli. Järgmise hooaja keskel liitus ta samasse liigasse kuuluva Davos HC-ga. 2021. aasta juunis naasis ta HV71-sse. 2022. aasta oktoobris sõlmis ta lepingu Schwenninger Wild Wingsiga.

2009. aastal võitis Ulltröm Rootsi kuni 20-aastaste koondisega juunioride maailmameistrivõistluste hõbemedali.

## Viited

## Välislingid
* David Ullström KHL.ru lehel
* David Ullström hockeydb.com lehel
Demidov (linn)

**Demidov** on linn Venemaal Smolenski oblastis, Demidovi rajooni keskus. Asub 90 km Smolenskist loodes Kasplja jõe ääres.

Demidovit on kirjalikult esmamainitud 1499. aastal kui **Poretšje.** Seda nime kandis linn 1918. aastani, mil linn sai hukkunud kohaliku parteikomitee esimehe järgi nimeks Demidov.

1776. aastal sai linnaõigused. 

1989. aasta rahvaloenduse andmetel oli linnas 10198 elanikku. 2018. aasta alguses oli Demidovis 6213 elanikku.

Demidovis sündis näitleja Juri Nikulin (1921–1997).

## Viited
Maine'i laht

**Maine'i laht** (inglise keeles *Gulf of Maine*, prantsuse keeles *Golfe du Maine*) on Põhja-Ameerika idarannikul Cape Codi ja Nova Scotia vahel paiknev suurlaht Atlandi ookeanis.

Lahe ääres asuvad suuremad linnad: Boston, Portsmouth, Portland ja Saint John. Maine'i laht külgneb Cape Codi lahest alates Ameerika Ühendriikide osariikide Massachusettsi, New Hampshire'i ja Maine'iga ning Kanada provintside New Brunswickiga ja Nova Scotiaga.

## Vaata ka
*Maritime'i poolsaar
Sõtšovka

**Sõtšovka** on linn Venemaal Smolenski oblastis, Sõtšovka rajooni keskus. Asub 234 km Smolenskist kirdes Vazuza jõe ääres.

Sõtšovkat on kirjalikult esmamainitud 1448. aastal.

1776. aastal sai asula linnaõigused ning koos sellega Smolenski asehaldurkonna, 1796. aastast aga Smolenski kubermangu Sõtšovka maakonna maakonnalinnaks.

1989. aasta rahvaloenduse andmetel oli linnas 9643 elanikku. 2018. aasta alguses oli Sõtšovkas 8220 elanikku.

Sõtšovkat läbib raudteeliin Vjazma–Ržev.

## Viited
Tiiu Usk

**Tiiu Usk** (22. november 1936 – 10. juuli 2022) oli eesti pianist ja muusikapedagoog. 

Ta on lõpetanud Georg Otsa nimelise Tallinna Muusikakooli klaveri ja kooridirigeerimise erialadel ning Tallinna Riikliku Konservatooriumi klaveri erialal professor Heljo Sepa klassis. 

Alates 1968. aastast töötas Tiiu Usk Heino Elleri nimelise Tartu Muusikakooli klaveriosakonnas eriaine, kammeransambli ja kontsertmeistri klassi õpetajana. 

Kontsertmeistrina on ta töötanud kõikides osakondades. Paljudest erialastest ja muudest täienduskoolitustest osavõtnuna on Usk olnud ise koolitaja Lõuna-Eesti noorte pianistide suvekoolides. 

Tiiu Usk on Heino Elleri päevi korraldanud ja läbi viinud üle 20 aasta. 

34 aastat oli ta Tartu Poistekoori kontsertmeister ja jätkas kontsertmeistrina Eesti Maaülikooli meeskoori "Gaudeamus" juures.

## Isiklikku
Lavastaja Maria Usk (sündinud 12. märtsil 1972) on tema tütar.